Самы працяглы па часе конкурс – “Вясковая спартыўная эстафета”. Тут маме з татам прапаноўвалася праскакаць у мяхах, затым тата вязаў венік для лазні, а мама з дапамогай каромысла насіла ў бочку ваду з калодзежа. А ўжо па завяршэнні гэтых работ уся сям’я павінна была сабраць яблыкі. У эстафеце перамагла сям’я Шопатаў – як падалося, самая хуткая, арганізаваная і вельмі дружная.